A mentőszolgálat és a rendőrség intézkedése szombat délután két órakor is tartott.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Lakatos Tibor, az operatív törzs ügyeleti központjának vezetője a testület ülése után elmondta: jelenleg is zajlik egy intézkedés Budapesten, amelyeben a mentőszolgálat és a rendőrség vesz részt. A rendőrségre azért van szükség, mert két iráni állampolgár a kötelező határozat ellenére nem hajlandó karanténba vonulni.

Lakatos emlékeztetett, hogy ez a járványügyi szabályok megsértése, amit a büntető törvénykönyv tartalmaz.

Hangsúlyozta, hogy aki mást megfertőz, mert nem tartotta be a járványügyi előírásokat, súlyos testi sértést követ el. Ha az, akit megfertőzött, meg is hal, az halált okozó testi sértésnek minősülhet.

Amennyiben az irániak nem hajlandók maguktól bevonulni a Szent László kórházba, a rendőrök viszik be őket, és büntetőeljárást indítanak velük szemben.

Az estről elküldtük kérdéseinket a Budapesti Rendőr-főkapitányságnak, amint válaszolnak, frissítjük a cikkünket.

Az is elhangzott a sajtótájékoztatón, hogy az operatív törzs a március 15-i központi ünnepségek törlését javasolja a kormányzatnak.

Orbán Viktor csütörtökön azt mondta, erről legkésőbb a jövő kedden döntenek, de ha meg lehet hozni a döntést, előbb is megtehetik.